**INFORMISANA SAGLASNOST ZA INDUKCIJU POROĐAJA**

Pacijentkinja (potpisnica saglasnosti) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Br. ist. bolesti \_\_\_\_\_\_\_\_\_\_\_\_\_\_\_\_\_\_

Dg \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Ovlašćuje ljekara Klinike za ginekologiju i akušerstvo KCCG Podgorica za sprovođenje indukcije porođaja.***

**Šta je indukcija porođaja?**

Indukcija porođaja predstavlja započinjanje porođajnih kontrakcija ljekovima ili drugim medicinskim procedurama. Uopšteno, indukcija porođaja je indikovana kada su benefiti porođaja po majku ili dijete prevagnuli nad potencijalnim rizicima nastavka trudnoće. Indikovana je je u slučaju:

* rupture plodovih ovojaka prije započinjanja porođaja;
* povišenog krvnog pritiska u trudnoći;
* smanjene količine plodove vode;
* kada nijesmo sigurni u stanje ploda;
* prenešene trudnoće (starija od 41 nedjelje trudnoće ili 7-10 dana nakon Vašeg termina porođaja);
* smrti ploda;
* zastoja u rastu ploda;
* bolesti majke (šećerna bolest, lupus bubrežne bolesti, povišen krvni pritisak itd.).

“Planirana ili tzv. “elektivna” indukcija predstavlja indukciju porođaja kada ginekolog i pacijentkinja odluče da započnu porođaj bez medicinskih indikacija. Razlozi mogu biti npr. brz prethodni porođaj ili mjesto stanovanja pacijentkinje koje je daleko od bolnice.

**Rizici indukcije**

Uspješnost i trajanje indukcije su jasno povezani sa stanjem grlića materice i paritetom (broj prethodnih porođaja). Postoji obrnuti odnos između nalaza na grliću i neuspješne indukcije – nizak skor “zrelosti” grlića (Bishop score) vodi višoj stopi neuspješne indukcije.

Neki od rizika koji su skopčani sa indukcijom porođaja su:

* prejake i prečeste materične kontrakcije koje mogu dovesti do nestabilnog stanja ploda što zahtijeva hitan završetak porođaja;
* horioamnionitis (infekcija posteljice i plodovih ovojaka);
* ruptura uterusa (prsnuće materice) se dešava veoma rijetko a potencijalno može dovesti do unutrašnjeg i/ili spoljašnjeg krvarenja sa mogućom potrebom za transfuzijom krvi i/ili operativnim uklanjanjem materice (histerektomija);
* krvarenje nakon porođaja izazvano neadekvatnom kontrakcijom materice nakon porođaja;
* Indukcija prije 39 nedjelje trudnoće može nositi povećani rizik od problema koje prate nedonešenost, kao što su teškoće sa disanjem, problem sa hranjenjem itd.

Ranija istraživanja su ukazivala na veći rizik od carskog reza kod prvorotki ali su najnovija stručna saznanja takva da je stopa carskog reza ista ili čak i manja kod indukovanog porođaja u odnosu na porođaje koji započnu spontano.

Kod “zrelog grlića” i kada je trudnoća dostigla termin, indukcija ne uzrokuje veći broj komplikacija u odnosu na porođaj koji je spontano započeo.

**Različiti metodi indukcije porođaja**

* U zavisnosti od vaše medicinske situacije i toka trudnoće, kao i stanja vašeg grlića, indukcija se može započeti medikamentima koji se plasiraju u vaginu u vidu vaginalete (Prostin E2) ili oralno/rektalno (Misoprostol). Ova procedura može potrajati određeno vrijeme (nekoliko sati do nekoliko dana);
* Kada je vaš grlić “spreman”, drugi medikament, Oxytocin, može se dati intravenskom infuzijom. Infuzija će biti postepeno pojačavana dok ne dobijete jake, regularne kontrakcije. Kontrakcije, kao i stanje ploda će biti kontinuirano monitorovani;
* U nekim slučajevima, indukcija porođaja može biti započeta prokidanjem vodenjaka (amniotomija), pogotovo ako ste se već vaginalno porađali a vaš grlić počeo da se otvara i bebina glava je nisko u karlici. Mogući rizik prokidanja vodenjaka je kompresija ili ispadanje pupčane vrpce ispred bebine glave. Infekcija takođe predstavlja mogući rizik. Ove komplikacije se rijetko dešavaju;
* Posebni kateter namijenjen za indukciju ili odgovarajući “Folley” kateter- gumena cijev sa naduvanim balonom na kraju, može se plasirati unutar grlića. Pritisak balona do neke mjere dilatira (otvara, širi) grlić i on nakon toga ispada i obično dođe do započinjanja materičnih kontrakcija.

**Dodatni rizici, prednosti i alternative:**

***Detaljno sam pročitala i razumjela prethodni tekst i doktor mi je objasnio rizike, prednosti i alternative u vezi indukcije porođaja. Imala sam priliku da postavim dodatna pitanja na koja sam dobila odgovore. Izjavljujem da dajem saglasnost i prihvatam kompletnu odgovornost odluke sprovođenja opisane procedure.***

**Ginekolog-akušer Pacijentkinja**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_